Pərviz Quliyev

Pərviz Əsəd oğlu Quliyev () — Azərbaycan əməkdar incəsənət xadimi. Kino rəssamı. Fotoqraf-rəssam.

 Həyatı 
Pərviz Quliyev 19 yanvar 1942-ci ildə Bakıda anadan olub. 1961-ci ildən "Azərbaycanfilm" kinostudiyasında laborant, az sonra fotorəssam, usta-fotoqraf kimi çalışıb, 1967-ci ildən foto sexin müdiri vəzifəsində çalışır. Ömrünün 50 ilini kinonun inkişafına sərf edib. 50 il ərzində tanınmış rejissorlarla 40-a yaxın filmin çəklişində iştirak edib. Şəxsi təşəbbüsü ilə kinostudiyada çəkilən fotoşəkillərin və neqativlərin arxivini yaradıb.

Dəfələrlə SSRİ-nin müxtəlif yerlərində keçirilən Azərbaycanın mədəniyyət günlərində fotostendlərin təşkili ilə məşğul olub.

 "Mükafatları" 
 1977-ci ildə kino sahəsində yaxşı işinə görə Pərviz Quliyev SSRİ Nazirlər Kabineti nəzdində Dövlət Kinematoqrafiya Komitəsinin fəxri fərmanı ilə təltif olunub.
 1980 – "Kinematoqrafiya əlaçısı" və SSRİ Kinematoqraflar Birliyinin üzvü olub.
 1989-cu ildə "Əmək Veteranı" olub.
 2008-ci ildə "Əməkdar Mədəniyyət İşçisi" fəxri adı ilə təltif olunub.

 Filmoqrafiya 
 Birisigün, gecəyarısı... (film, 1981)
 Alman klinikasına şəxsi səfər (film, 1988) (tammetrajlı bədii film)-fotoqraf-rəssam
 Ata (film, 1988)
 Fəryad (film, 1993)
 Hər şey yaxşılığa doğru (film, 1997)
 Ləqəbi "İKA"dır
 Buta (film, 2011)
 Tərsinə çevrilən dünya (film, 2011)
 Sübhün səfiri (film, 2012)

 İstinadlar 

Kateqoriya:Azərbaycanlı fotoqraflar
Kateqoriya:Bakıda doğulanlar
Kateqoriya:Azərbaycan fotoqrafları
Kateqoriya:SSRİ Kinematoqrafçılar İttifaqının üzvləri